Дрезден
Дрезден (; , , ) е град в източната част на Германия, административен център на федерална провинция Саксония. Той е важен транспортен възел. В града са развити електротехническа, електронна, оптична, химическа, фармацевтична и др. промишленост. Територията, която обхваща града, е 328.31 km2. През 2010 година населението му е 523 058 жители, а гъстотата на населението – 1593 д/km2.

География 

Градът е разположен по брега на река Елба, на 113 метра надморска височина. Намира се на 184 km в южно от столицата Берлин, на 108 km от град Лайпциг, и на 150 km от чешката столица Прага.

История 

В периода 968 – 1144 година Дрезден е включен в германското маркграфство Майсен. От 1485 е резиденция на саксонските херцози. От 1806 до 1918 година е столица на Кралство Саксония.

Дрезден е разрушен през Втората световна война. Градът е подложен на тежки нощни бомбардировки от съюзнически самолети, при което загиват между 25 000 и 40 000 цивилни и са разрушени много културни ценности. По това време Дрезден е бил цивилен град, в който не е имало каквито и да било военни съоръжения. Мотивът на американци и англичани за масивните бомбардировки е да наложат психически натиск на немския народ и правителство. След края на войната Дрезден е почти напълно възстановен и реконструиран в старата си център по времето, когато е част от ГДР.

През 2002 г. градът преживява катастрофално наводнение.

Култура и забележителности 
Дрезден е град, който изключително богат на изкуство и култура, натрупвана през вековете. В него се намират над 50 музея, над 35 театрални и други сцени и известни сгради от различни епохи и в различен стил.

Музеи и галерии 
Голяма част от художествените богатства събрани в Дрезден са събрани в Държавни художествени колекции Дрезден. Те са обединени в различни колекции и се намират в различни сгради, които сами по себе си са също произведения на изкуството.
 бароков дворец Цвингер от 18 век: В него се намира основно Галерията на старите майстори;
 Албертинум и Галерия на новите майстори;
 църквата „Хофкирхе“ също от 18 в.;
 Католическата църква – катедралата „Фрауенкирхе“;
 Дрезденски замък-резиденция и намиращите се него колекция Грюнес Гевьолбе, нумизматичен кабинет, гравюрен кабинет и оръжейна палата
 Дрезденска оръжейна палата – намира се в Дрезденския замък-резиденция;
 Опера Земпер;
 Тераса на Брюл;
 Музей на транспорта;
 Военно-исторически музей;
 Златния конник;
 Йенидже – промишлена сграда с уникална архитектура;
 Шествие на князете (Княжеска процесия) – знаменито настенно пано от майсенски порцелан. Създаден 1904 – 1907 г. То е най-голямото порцеланово пано, съставено от 25 хиляди положени плътно плочки, като на него е изобразена тържествена конна процесия, отразяваща хилядолетната история на управляващия в Саксония княжески дом Ветини. Намира се на външната стена на галерея „Дългият ход“ (), съставляващ външната северна стена на конюшнята „Щалхоф“ () в комплекса Дрезденски замък-резиденция.

Във възстановения център на Дрезден се намират голяма част от музейните сбирки, както и най-красивите сгради на града.

Транспорт

Трамваи 
Трамвайната система в града е построена през 1872-ра година. В града са оперирали трамвайни мотриси Татра в периода от 1968 до 1984.

Икономика 
БВП на глава от населението в града достига до 31,100 евро на глава от населението. По времето на Студената война, градът е основен експортен център на Източна Германия.

Забележителности в околностите на Дрезден 
В близост до Дрезден се намират много забележителности и населени места със свои собствени забележителности и история.*
 Майсен град в който се намира стар замък и производство на порцелан от времето на Възраждането. Там се намира и голям музей на порцелана.
 Саксонска Швейцария – Национален парк.
 Крепостта Кьонигщайн крепост от Възраждането.
 Замък Морицбург – ловния замък на Август Силния
 Фрайберг – Университетски град и старинен град със запазена средновековна архитектура.
 Радебойл – град на 2 километра от Дрезден, наричан още саксонската Ница.

Известни личности 
 Родени в Дрезден
 Фолкер Браун (р. 1939), писател
 Дурс Грюнбайн (р. 1962), писател
 Матиас Замер (р. 1967), футболист
 Ерих Кестнер (1899 – 1974), писател
 Карл Микел (1935 – 2000), писател
 Пьотър Столипин (1862 – 1911), руски политик
 Йохан Центуриус фон Хофмансег (1766 – 1849), биолог
 Хайнц Чеховски (1935 – 2009), писател
 Добрин Петков (1923 – 1987), диригент и музикант
 Починали в Дрезден
 Карл Гелеруп (1857 – 1919), датски писател
 Ян Дисмас Зеленка (1679 – 1745), чешки композитор
 Фридрих Паулус (1890 – 1957), офицер
 Каспар Давид Фридрих (1774 – 1840), художник
 Фридрих фон Шлегел (1772 – 1829), философ
 Хайнрих Шюц (1585 – 1672), композитор
 Янко Янев (1900 – 1945), български писател

 Други
 Хюстън Стюарт Чембърлейн (1855 – 1927), английски антрополог, завършва хуманитарни науки в университета
 Венцеслав Андрейчев (1941 – 2001), български физик, завършва Техническия университет през 1966
 Херберт Бломстет (р. 1927), шведско-американски диригент, работи в града през 1975 – 1985
 Камен Веселинов (р. 1946), български учен, учи и работи в Техническия университет през 1963 – 1975
 Сергей Рахманинов (1873 – 1943), руски композитор, живее в града през 1906 – 1909
 Ервин Ромел (1891 – 1944), офицер, служи в града през 1929 – 1933
 Георги Танев (политик) (р. 1943), български политик, завършва Техническия университет през 1970
 Ернст Теодор Амадеус Хофман (1776 – 1822), писател, живее в града през 1813 – 1815
 Владимир Путин (1985 – 1990), министър-председател на Русия

Побратимявания 
Дрезден е побратимен град със следните 13 града:

Сътрудничество 
  Стара Загора, България

Източници

Вижте също 
 Бомбардировки на Дрезден

Външни препратки 
 Дрезден